*Gospoda Glembajevi* (1928.)

Najava filma *Glembajevi* Antuna Vrdoljaka iz 1988.: <https://www.youtube.com/watch?v=gBOTEnfhRpw>

**1. Nadopunite:** Drama je dio Krležina ciklusa o obitelji Glembaj, koji čine tri drame (Gospoda Glembajevi, \_\_\_\_\_\_\_\_\_\_\_\_\_\_\_\_ i \_\_\_\_\_\_\_\_\_\_\_\_\_\_\_) i jedanaest novela.

**2. Nadopunite rečenice o drami ili iz drame:**

a) Leone se nakon \_\_\_\_\_\_\_\_\_\_\_\_\_\_\_\_\_\_\_\_\_ godina vraća u obiteljski dom.

b) Za Leonea se najčešće vezuje odrednica *überspannt,* tj. \_\_\_\_\_\_\_\_\_\_\_\_\_\_\_\_\_\_\_\_\_

c) LEONE: \_\_\_\_\_\_\_\_\_\_\_\_\_\_\_ je sve to u nama, draga moja dobra Beatrice, nevjerojatno \_\_\_\_\_\_\_\_\_\_\_\_\_\_\_\_

d) Glembajevsko bogatstvo godinama je stjecano na \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

e) LEONE: Ti si se dao šarmirati od jedne \_\_\_\_\_\_\_\_\_\_\_\_\_\_\_\_\_\_\_ i svi moramo gledati u zemlju od stida godinama...

f) LEONE: Ta žena ipropaštava te moralno i \_\_\_\_\_\_\_\_\_\_\_\_\_\_\_\_\_\_\_\_\_već godinama na moju ličnu sramotu.

g) BARUNICA CASTELLI: kao da sam ja nekad tajila taj svoj \_\_\_\_\_\_\_\_\_\_\_\_\_\_\_ nedostatak… Ja se od toga \_\_\_\_\_\_\_\_\_\_\_\_\_\_\_\_\_\_ u sebi nikada nisam branila!

f) NACI (IGNJAT JACQUES) GLEMBAY: Čekaj da i ja tebi kažem istinu: ja sam s tvojom majkom proživio \_\_\_\_\_\_\_\_\_\_\_\_\_\_\_\_\_\_\_\_tako teških godina - da sam nad njenom mrtvačkom posteljom odahnuo kao od kakve more!

g) SLUGA: Gospodin doktor \_\_\_\_\_\_\_\_\_\_\_\_\_\_\_\_\_ su barunicu!

**3. Popunite tablicu:**

|  |  |
| --- | --- |
| vrsta drame |  |
| vrijeme radnje |  |
| mjesto radnje |  |
| vrhunac radnje (kulminacija) |  |
| preokret radnje (peripetija) |  |
| rasplet |  |
| psihološka razina dramske radnje |  |
| društvena razina dramske radnje |  |

Koja je uloga prizora pred obiteljskim portretima u razvoju dramske radnje?

4. Objasnite ulogu **bárbóczyjevske legende** (Glembajevi su ubojice i varalice, i svi su Glembajevi prokleti) u oblikovanju dramske radnje.

5. Protumačite uvodnu Leoneovu repliku u kontekstu motivacije likova: Mutno je sve to u nama, draga moja dobra Beatrice, nevjerojatno mutno.

6. Leone: a) unutrašnji sukob b) odnos s ocem (razine sukoba s ocem) c) odnos s Angelikom d) odnos s barunicom Castelli

7. Odredite što sve označava **„glembajevsko“, „glembajevska krv“**.

8. Usporedite prikaze ženskih likova:

**LEONE:** Ja već sedam godina nosim ideju tvoga portreta, Beatrix: najprije sam te vidio u crnini, ali sada te vidim u ovom dominikanskom kostimu, taj ti pristaje divno, kao kakvoj dvorskoj gospođi iz Trecenta. Ti si feudalna dama i ja tebe ne vidim kao dominikanku nego kao feudalnu damu iz Trecenta.

**GLEMBAY:** Trebalo ju je vidjeti u njenoj šantung-svili sa zlatnim štikerajem! Vidiš: ona je mogla da spoji najekstravagantnije boje, na njoj je sve bilo šik i invenciozno. Njene cipele od zmijske kože, njen kineski suncobran, njene orhideje (...)

9. Ispunite tablicu citatima i argumentima:

|  |  |  |
| --- | --- | --- |
|  | Ignjatovo mišljenje | Leoneovo mišljenje |
| smrt Leoneove majke |  |  |
| smrt Leoneove sestre Alice |  |  |
| barunica Castelli |  |  |

**Primjer raspravljačkog eseja**

**Pročitaj ulomak iz teksta *Dramski ciklus Glembajevi danas* Darka Gašparovića iz *Dramatice krležijane* i sastavi svoj školski esej pazeći na pravopisnu, gramatičku i stilističku točnost. Pripazi na trodijelnu kompoziciju i dužinu od 400 do 600 riječi. Redoslijed smjernica ne obvezuje te u oblikovanju eseja, no moraš odgovoriti na sva pitanja.**  
  
Prva rečenica Leonea Glembaya kao da u sebi najavljuje i ujedno sažima svu mračnu i tešku tematiku glembajevskog kompleksa: "Mutno je sve to u nama, draga moja Beatrice, nevjerojatno mutno." Tako započinje teći pred nama blatnjava i mutna rijeka pojedinačnih usuda glembajevske obitelji, da bi se u društvenom smislu od prividna blagostanja na početku *Gospode Glembajevih*, preko očajničkog i uzaludnog batrganja izgubljenih individua u drami *U agoniji,* dovaljala do potpuna rasula i nestajanja u *Ledi.* Kad rekosmo da su glembajevski likovi dramaturški i scenski samodovoljni, da za razumijevanje njihovih odnosa nije nužno potrebno poznavanje sve one goleme i glomazne biografsko-faktografske komparserije kojom je pisac opteretio ciklus, htjedosmo upravo reći da je sve to u njima implicite sadržano, da oni sav taj svijet nose u sebi izražavajući ga vlastitom umjetničko-teatarskom transformacijom i manifestiranjem. Iskazuje se to i u početnom dijalogu Leonea i Angelike, vođenom izvanjski na visokoj intelektualnoj razini, gdje se stručno raspravlja o slikarstvu i teologiji, pa i eshatologiji, no između redaka – a to jest ono bitno – neprestance struji fini, suptilni erotičan drhtaj suglasja u proturječnosti vanjski manifestiranih karaktera. Leone uistinu nema u sebi nikakvu čvrstu uporišnu točku mirnoće i sabranosti, ali je isto tako i famozna "qualitas occulta" sestre Angelike tek maska koju ona uporno ističe spram vanjskoga svijeta. A čitav je razgovor o slikarstvu tek sporedan poticaj kojim Leone stiže do svoje ključne erotične reminiscencije, vezane uz Beatricin lik i njegov doživljaj toga lika i te žene:  
„LEONE *promatrajući je, tiho i egzaltirano*: Tvoje lice sjeća me jedne Holbeinove glave: mislim da sam je vidio u Baselu. Lice ovalno, lice jedne gracilne gejše, dječje, nasmijano, boja mliječna s prozirnim pastelnim preljevom! Oči holbeinske, inteligentne, svijetle, negdje duboko u jednoj transcendentalnoj nijansi sa jedva primjetljivim fosfornim svijetlom erotike.“  
  
*Darko Gašparović, Dramatica krležiana*

SMJERNICE   
  
Slažeš li se s Gašparovićevom tvrdnjom da prva rečenica drame Gospoda Glembajevi najavljuje i sažima tematiku glembajevskog ciklusa? Koje sve drame čine glembajevski ciklus i kako se tema, prema Gašparoviću, u njima razvija? Svoje tvrdnje potkrijepi primjerima i citatima/parafrazama iz drame.

U ponuđenu ulomku razmatra se odnos Leonea Glembaya i sestre Angelike. Što Gasparović ističe kao glavnu odliku njihova dijaloga? Pojasni ukratko u kakvim su rodbinskim odnosima Leone i s. Angelika? Nakon koliko se godina ponovno susreću i zašto? Što saznajemo o njihovim osobnim i profesionalnim interesima u drami? Razmotri trokut barunica Castelli – Leone – s. Angelika i svoje prosudbe o likovima potkrijepite citatima/parafrazama iz djela. Koje principe predstavljaju dva ženska dramska lica? Kakav odnos zauzima Krleža prema muško-ženskim pitanjima u svojim dramama?  
Leone Glembay u svojoj se replici predstavlja i kao slikar. Kakvu važnost ima motiv slikarstva u Krležinu stvaralaštvu? Potkrijepi primjerima.

Što misliš kakva je sudbina Krležina opusa danas: je li njegovo ime poznatije od njegovih djela i hoće li ona preživjeti recepcijski sudar s 21. stoljećem?